钦定古今图书集成/明伦汇编/闺媛典/第164卷 > 周文妻钱氏
## 钦定古今图书集成/明伦汇编/闺媛典/第164卷 > 周文妻钱氏

按《无锡县志》：“钱氏，周文妻。文有文翰，能丹青，所居斋
多古名迹奇器，有小清閟之目。亡何，遇道人授秘戏
之术，以不检为苏州武弁所讼，遂亡命湖海。钱被羁
绁榜掠几死。一夕，文忽夜归，妻泣谓曰：‘今夕不留子，
则夫妇恩绝。万一留子而妊，何辞于官’？”文然其言，相
持恸哭而去。钱时年二十九，家已荡尽，作网巾自给，
又四十年而终。通判周俊民敛葬之，题其墓曰“节妇
冢。”